उसके बाद जून में कुछ कथित पत्थलगड़ी समर्थकों ने कोचांग गांव से नुक्कड़ नाटक करने गई लड़कियों को उठा लिया। इन लड़कियों के साथ सामूहिक बलात्कार हुआ और इस मामले में प्रतिबंधित पीपुल्स लिबरेशन फ्रंट ऑफ इंडिया के कुछ लोगों को गिरफ्तार किया गया है। इस घटना के बाद पुलिस प्रशासन और पत्थलगड़ी समर्थकों के बीच अविश्वास की खाई न केवल चौड़ी हुई बल्कि पूरे मामले में सियासी मोड़ भी आ गया।